== Administrativ erfaring ==
Hans udmærkede optræden under hele krigen havde henledt [[krigsminister]] [[C.F. Hansen (krigsminister)|C.F. Hansens]] opmærksomhed på ham, så at han 1851 blev adjudant hos krigsministeren, en stilling, han beklædte til [[1855]], i det han i [[1852]] blev kaptajn af [[Generalstaben]] og i [[1854]] forfremmedes til major. Han anvendtes til flere militær-politiske sendelser, således i [[Hertugdømmet Holsten|Holsten]] 1852 og til [[Det tyske Forbund]] i anledning af svævende militære organisationsspørgsmål, medens han i [[1853]] tillige blev ansat som [[guvernør]] hos kronprins [[Frederik 8.|Frederik (VIII)]], i hvilken stilling han var virksom i fire år. Kort efter [[Ministeriet Ørsted]]s fald blev Stiernholm, som havde stået i et nøje personligt forhold til krigsminister Hansen, ansat som chef for Generalstabens taktiske Sektion og medlem af Forsvarskommissionen af 1855, medens han i [[1858]] udnævntes til stabschef hos [[Arveprins Ferdinand]], der førte kommandoen over [[1. Generalkommando]].
Historie